b'\n_START_ARTICLE_\nFerniss\n_START_SECTION_\nFerniss p\xc3\xa5 oljemaleri\n_START_PARAGRAPH_\nFernissen er ofte s\xc3\xa5 diffusjonstett at t\xc3\xb8rkeprosessen i oljefargene stopper opp. Det er da viktig at det som er innerst er helt t\xc3\xb8rt. Et ufernissert oljemaleri vil ofte ha en overflate der penselstr\xc3\xb8k og pigmentkornene i malingen har satt ujevne spor, med reflekser som ikke alltid harmonerer. Fernissen vil derfor gi en jevnere overflate, gjerne med oppfriskede farger. Det finnes ogs\xc3\xa5 fernisser som gir mattere overflater p\xc3\xa5 bekostning av skarpheten i konturene i billedet._NEWLINE_Hurtigt\xc3\xb8rrende ferniss blir brukt til korrektur. Den legges over et felt av bildet der en \xc3\xb8nsker \xc3\xa5 forandre noe, for \xc3\xa5 hindre at innerste fargelags kjemi inng\xc3\xa5r uheldige forbindelser med det nye, samt gi et \xc2\xabblankt ark\xc2\xbb \xc3\xa5 legge fargene p\xc3\xa5._NEWLINE_En god ferniss som er lagt p\xc3\xa5 lag for lag er enkel \xc3\xa5 fjerne med l\xc3\xb8semiddel. Riktig gjort, blir maleriet uforstyrret av en slik rensing. Noen av de gamle mestere brukte imidlertid \xc3\xa5 lasere ved hjelp av fernisslagene, slik at bildene deres m\xc3\xa5 restaureres med b\xc3\xa5de v\xc3\xa5kenhet og omhu.\n_START_SECTION_\nAnnen bruk\n_START_PARAGRAPH_\nOgs\xc3\xa5 m\xc3\xb8bler og annet treverk blir fernissert, da ofte med st\xc3\xb8rknende oljer.'